Capítol 13: El club

Temporada 1, Capítol 13

## Sinopsi

Les noies s'han distanciat des de l'últim partit i això fa que la Raquel es trobi molt sola, sense el suport de cap d'elles ni especialment de la Berta. La Berta, per contra, s'enfronta al seu futur: els resultats de la Selectivitat i la decisió que ha pres la seva mare. La Terrats té dubtes sobre la seva salut, al mateix temps que es juga la presidència del Club contra l'Enric. D'aquests resultats n'està pendent tot el club, ja que en depèn la continuïtat de la secció femenina la temporada següent.

## Argument

La Terrats i la Berta es preparen per al retorn a casa de l'Olga, reorganitzant les seves coses, però tot plegat se'ls fa estrany. En paral·lel, la Raquel intenta reprendre el contacte amb les seves companyes del Minerva que s'han distanciat des del partit perdut contra l'Olímpic, sense gaire èxit. Mentre està decebuda per això, inicia conversa amb una noia desconeguda que està pintant un grafiti. Però aquesta noia no sembla bona influència, ja que és una de les noies que criticava a la Berta pel seu físic i comet robatoris per plaer.

Mentrestant, el Club està tens i pendent de les eleccions per escollir qui serà el pròxim president/ta del Club: la Terrats o l'Enric . La Lorena té una conversa profunda i directa amb la Gina , que l'encara per la relació que tenen i remarca les diferències que les separen. La Gina  confessa estar esgotada i diu explícitament "jo no puc més". Després, la Lorena no es mostra tan alegre com s'esperaria tenint en compte que ha aconseguit entrar a la carrera que volia, INEF, i és que la seva personalitat -lliure, caòtica i espontània-dista molt del que li espera als estudis: una rutina quadriculada i planejada al mil·límetre. La Berta està contenta per haver tret bona nota a la Selectivitat, i en Lluc no pot aguantar més i se li declara, però aquesta parella també sembla abocada al fracàs per les diferències entre un i l'altre. L'Enric , que ja es veu reescollit com a president del Minerva, ofereix a l'Anna entrenar un dels equips benjamins donant per feta la desaparició de l'equip femení. Diu "Què et semblaria entrenar un dels equips benjamins? El femení l'any que ve no hi serà, però tu has demostrat que vals, has portat les nenes molt lluny". L'Anna respon humilment al seu tiet que no és mèrit seu sinó de les seves jugadores i li retreu que "el més important no ho valores". Igualment, ni tan sols el seu propi germà, sembla estar gaire disposat a donar el vot a l'Enric , "i menys sota amenaça". De fet, tot se li complica, cap carta cau a favor seu, perquè es descobreixen les il·legalitats que té al cap i es destapa la seva corrupció. La Raquel es discuteix amb la seva millor amiga Berta , perquè la petita dels Figuera la considera immadura i que necessita que tothom estigui pendent d'ella. L'Anna rep una bona notícia, la Montse ha aconseguit parlar amb la Maria, i el fet de tenir contactes millora les previsions de cara al judici.

En Santi  i la Núria tenen una convivència difícil a casa des que no estan junts, i a ella li molesta la presència sovintejada de la Terrats per casa. Però de moment, els preus de l'habitatge no permeten una separació total que impliqui viure en cases separades. La Sílvia dóna unes cartes a la seva filla Lorena (escrites per ella quan era petita per a en Pela ) que li fa connectar amb el seu difunt pare . Però la mare de la Lore , sap què és el que fa feliç a la seva filla, i li ho ofereix: la llibertat d'anar a veure món.

La Terrats rep la gran notícia que està embarassada, però considera que ara no està preparada per ser mare.Més endavant prova d'explicar-ho al Santi , però no ho fa.

Les noies es tornen a veure el dia de les eleccions al Club i comenten la situació en la qual es troben. Enmig de queixes contra l'Enric i d'un futur molt incert, l'Emma anuncia que marxa de l'Olímpic perquè en aquell equip l'únic que volen és guanyar. Però cap d'elles sap on és la Raquel . Als darrers minuts del capítol, l'Emma parla amb la Terrats per demanar-li si pot tornar al Minerva. Però ella li retreu que va deixar penjades a les seves companyes quan més la necessitaven.

Finalment, la balança de les eleccions es decanta a favor de la Terrats , que guanya de forma ajustada. L'Enric no es pren gens bé la derrota i li etziba "espero que estiguis contenta després de tota la merda que has anat escampant sobre mi". Després, l'Anna corre a informar els nois i les noies del Minerva que la Terrats ha guanyat i per tant, el Minerva femení continua!

Quan tots junts han celebrat la victòria, continuen la festa al bar del Club, i l'Anna i el Germán  es queden sols a la pista, perquè ell ha vingut només per veure-la. Rere d'ell, on estan els adults apareix la Montse , que felicita la Terrats i pregunta pel seu marit. El Germán  i l'Anna s'emboliquen al bany sense saber que la Montse acaba d'entrar al lavabo. En sentir sorolls, primerament somriu, però després sent com ella diu "Germán" i se li desdibuixa el somriure. Més tard, l'Anna i en Germán  estan parlant amb un grup de nois, i apareix la seva dona dient-li "t'estava buscant" i deixa anar alguna pista (que ells no capten) que reflecteix que és conscient de què ha passat i brinden tots tres perquè a l'Anna li vagi tot bé. Però és un brindis enverinat, perquè en aquesta escena s'entreveu que no li posarà les coses fàcils a l'Anna, ja que ha descobert el secret que amaguen.

A la festa, donen la benvinguda a la mare de la Berta , i en Lluc es mostra molt simpàtic amb ella i fins i tot la convida a un beure. Les amigues de la noia, que estan observant, li insinuen a la Berta que a ella li agrada el Lluc , però ella ho nega perquè "són la nit i el dia". No és l'última sorpresa de la festa, sinó que també s'hi presenta la Raquel , que semblava desapareguda. Els nois animen l'Emma a fer una petita performance, que acaba sortint a cantar davant de tothom el tema principal de la sèrie, "Juntes" de KYNE.

Als darrers instants de la sèrie, es veu l'equip femení un mes més tard, i les de l'hoquei no reaccionen gens bé a la decisió de la Terrats de fitxar noies de l'Olímpic per "posar el femení on li pertoca". Aquestes incorporacions impliquen que a la temporada vinent no jugaran totes, sinó només les que demostrin "ser les millors".

Com és palès, queden molts fronts oberts que fan endevinar una segona temporada. Per una banda, la Terrats no ha fet del tot públic el seu embaràs (el mateix Santi no ho sap). A més, tampoc se sap si l'Emma podrà tornar al Minerva o se'n quedarà fora per haver traït el seu equip. Tampoc s'ha resolt el judici contra l'Anna , que no se li propicia gens favorable degut a la seva relació amb el Germán . Per últim, no se sap com funcionarà l'equip femení ara que es veuran obligades a enfrontar-se entre elles per tal de ser titulars.

## Citacions

**Anna:** "La vida és injusta, un no sempre aconsegueix el que vol. [...] Fer-se gran és una puta merda. Les coses es compliquen o no surten com tu vols o apareix algun inepte i decideix per tu."

**Les noies** (sobre l'Enric)**:** "És molt injust, eh, tio? Només pensa en la pasta. Tants valors que diu que té l'esport i se'ls passa pel forro quan li convé."